**Farské oznamy**

**Dvanásta nedeľa - rok B (23. 6. 2024)**

|  |  |  |
| --- | --- | --- |
| Pondelok | Narodenie sv. Jána Krstiteľa | 17.30 |
| Utorok |  | 7.00 |
| Streda | Na poďakovanie Pánu Bohu (ukončenie školského roku) | 17.30 |
| Štvrtok |  | 7.00 |
| Piatok | Sv. Petra a Pavla, apoštolov, slávnosť, vigília | 17.00 |
| Sobota | Sv. Petra a Pavla, apoštolov, slávnosť, **prikázaný sviatok** | 8.00, 10.30 a 18.00 Oblazov |
| Nedeľa | Trinásta nedeľa cez rok | 8.00, 9.30 Oblazov; a 11.00 |

Slovensko čoskoro čaká výnimočná udalosť, na ktorú sa všetci tešíme, v modlitbách sa na ňu pripravujeme a všetkých Vás na ňu srdečne pozývame – blahorečenie Jána Havlíka, 31. augusta 2024 v Šaštíne. Ján Havlík, seminarista Misijnej spoločnosti svätého Vincenta de Paul mal veľkú túžbu stať sa kňazom a misionárom. Vo veku tridsaťsedem rokov však zomiera na následky mučenia komunistickým režimom. Jedenásť rokov bol väznený, ponižovaný a mučený. Všetko hrdinsky znášal a ostal verný, vytrvalý a nezlomný. Slovensko čaká veľká udalosť – a my všetci môžeme byť pritom. Pozývame vás na blahorečenie Jána Havlíka. 31. augusta 2024 do Šaštína. Boží služobník Ján Havlík, prihováraj sa za nás. Viac informácií na www.janhavlik.sk.

Na budúcu nedeľu bude zbierka na dobročinné diela Svätého otca.

Vyhlasujem novú prípravu k sviatosti birmovania. Môžete si v sakristii zobrať prihlášky. Treba sa prihlásiť do konca júna. Do prípravy sa môžu prihlásiť terajší deviataci a starší.

V dňoch 23-26.9. vás pozývam na farskú púť do Ríma. Išli by sme letecky z Viedne, cena je 590 eur. Ešte máme jedno voľné miesto. Treba nahlásiť: meno, priezvisko, rod. číslo, bydlisko, číslo cestovného dokladu, mob. telefón, email). Teším sa na spoločnú púť.

Chcel by som sa poďakovať všetkým, ktorí pomáhali pri príprave Stretnutia priateľov Valchovej, obecnému úradu v Kotešovej na čele s p.starostom, taktiež p. starostovi a obecnému úradu vo Svederníku, za materiálnu podporu rodinám Hozákovej, Danišovej, Žilinčárovej, zeleninárovi Tomášovi a poľovníkom. Ďalej hasičom, zdravotníkom, tým, ktorí vyvážali ľudí, p. organistke a nášmu zboru, p. kostolníčke, tým, ktorí varili guľáš a čistili zeleninu, dobrovoľníkom ktorí obsluhujú, vystupujú na harmonikách, maľujú deťom na tvár, pokosili trávu a pripravili kaplnku a zvlášť chalanom, ktorí za tým všetkým stoja, aby to išlo, Braňovi Grofčíkovi, Peťovi Hadrbolcovi, Tomášovi Rybárikovi, Jankovi Sandánusovi, Peťovi Jandačkovi a Milanovi Bárdymu a všetkým, ktorí nejakým spôsobom prispeli, aby sme mali pekný deň. Ďalej sa chcem poďakovať za vaše modlitby, finančnú podporu našej farnosti i za každý druh pomoci a na budúci týždeň prosím o upratovanie skupinu č. 2. Želám vám peknú nedeľu a pozývam na občerstvenie.